CELEX: 32010D0369
Language: ro
Date: 2010-06-18 00:00:00
Title: 2010/369/: Decizia Comisiei din 18 iunie 2010 privind contribuția financiară a Uniunii la programele naționale din 2010 ale anumitor state membre pentru colectarea, gestionarea și utilizarea datelor în sectorul pescuitului [notificată cu numărul C(2010) 3797]

2.7.2010   
            
            
               RO
            
            
               Jurnalul Oficial al Uniunii Europene
            
            
               L 168/19
            
         DECIZIA COMISIEI
   din 18 iunie 2010
   privind contribuția financiară a Uniunii la programele naționale din 2010 ale anumitor state membre pentru colectarea, gestionarea și utilizarea datelor în sectorul pescuitului
   [notificată cu numărul C(2010) 3797]
   (2010/369/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (1), în special articolul 24 alineatul (1),
   întrucât:
   
               (1)
            
            
               Regulamentul (CE) nr. 861/2006 stabilește condițiile în care statele membre pot beneficia de o contribuție din partea Uniuni Europene pentru cheltuielile suportate în cadrul programelor lor naționale de colectare și gestionare a datelor.
            
         
               (2)
            
            
               Aceste programe trebuie elaborate în conformitate cu Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului (2) și cu Regulamentul (CE) nr. 665/2008 al Comisiei din 14 iulie 2008 de stabilire a normelor detaliate de aplicare a Regulamentului (CE) nr. 199/2008 al Consiliului (3).
            
         
               (3)
            
            
               Belgia, Bulgaria, Danemarca, Germania, Estonia, Irlanda, Grecia, Spania, Italia, Cipru, Letonia, Lituania, Malta, Polonia, Portugalia, România, Slovenia și Finlanda au prezentat programe naționale pentru 2009-2010, în conformitate cu dispozițiile articolului 4 alineatele (4) și (5) din Regulamentul (CE) nr. 199/2008. Aceste programe au fost aprobate în 2009 în conformitate cu articolul 6 alineatul (3) din Regulamentul (CE) nr. 199/2008.
            
         
               (4)
            
            
               Statele membre menționate au prezentat previziuni bugetare anuale pentru perioada 2009-2010 în conformitate cu articolul 2 din Regulamentul (CE) nr. 1078/2008 al Comisiei din 3 noiembrie 2008 de stabilire a normelor de punere în aplicare a Regulamentului (CE) nr. 861/2006 al Consiliului (4). Comisia a evaluat previziunile bugetare ale statelor membre, conform dispozițiilor articolului 4 din Regulamentul (CE) nr. 1078/2008, ținând seama de programele naționale aprobate în conformitate cu articolul 6 alineatul (3) din Regulamentul (CE) nr. 199/2008.
            
         
               (5)
            
            
               În conformitate cu articolul 5 din Regulamentul (CE) nr. 1078/2008, Comisia aprobă previziunile bugetare anuale și stabilește contribuția financiară anuală a Uniunii pentru fiecare program național în conformitate cu procedura prevăzută la articolul 24 din Regulamentul (CE) nr. 861/2006 și în temeiul rezultatelor evaluării previziunilor bugetare anuale, după cum se prevede la articolul 4 din Regulamentul (CE) nr. 1078/2008.
            
         
               (6)
            
            
               Articolul 24 alineatul (3) litera (b) din Regulamentul (CE) nr. 861/2006 prevede că rata contribuției financiare se stabilește printr-o decizie a Comisiei. Articolul 16 din același regulament prevede că măsurile financiare ale Uniunii în domeniul colectării datelor de bază nu trebuie să depășească 50 % din costurile suportate de statele membre pentru realizarea programului de colectare, gestionare și utilizare a datelor din sectorul pescuitului. Articolul 24 alineatul (2) prevede că se acordă prioritate acțiunilor celor mai adecvate pentru îmbunătățirea colectării datelor necesare pentru politica comună în domeniul pescuitului.
            
         
               (7)
            
            
               Prezenta decizie constituie decizia de finanțare în sensul articolului 75 alineatul (2) din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5).
            
         
               (8)
            
            
               Măsurile prevăzute de prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Valoarea globală maximă a contribuției financiare a Uniunii care se acordă fiecărui stat membru pentru colectarea, gestionarea și utilizarea datelor din sectorul pescuitului pentru 2010 și rata contribuției financiare a Uniunii sunt stabilite în anexă.
   Articolul 2
   Prezenta decizie se adresează statelor membre.
   
      Adoptată la Bruxelles, 18 iunie 2010.
      
         
            Pentru Comisie
         
         Maria DAMANAKI
         
            Membru al Comisiei
         
      
   
   
      (1)  JO L 160, 14.6.2006, p. 1.
   
      (2)  JO L 60, 5.3.2008, p. 1.
   
      (3)  JO L 186, 15.7.2008, p. 3.
   
      (4)  JO L 295, 4.11.2008, p. 24.
   
      (5)  JO L 248, 16.9.2002, p. 1.
   
      ANEXĂ
      
         PROGRAME NAȚIONALE 2009-2010
      
      
         CHELTUIELILE ELIGIBILE ȘI CONTRIBUȚIA COMUNITARĂ MAXIMĂ PENTRU 2010
      
      
                  (în EUR)
               
            
                  Statul membru
               
               
                  Cheltuielile eligibile
               
               
                  Contribuția comunitară maximă
                  (Rată de 50 %)
               
            
                  Belgia
               
               
                  1 649 816,00
               
               
                  824 908,00
               
            
                  Bulgaria
               
               
                  404 210,00
               
               
                  202 105,00
               
            
                  Danemarca
               
               
                  6 001 601,00
               
               
                  3 000 800,50
               
            
                  Germania
               
               
                  6 470 425,00
               
               
                  3 235 212,50
               
            
                  Estonia
               
               
                  618 043,00
               
               
                  309 021,50
               
            
                  Irlanda
               
               
                  6 954 948,00
               
               
                  3 477 474,00
               
            
                  Grecia
               
               
                  4 307 365,00
               
               
                  2 153 682,50
               
            
                  Spania
               
               
                  15 144 263,00
               
               
                  7 572 131,50
               
            
                  Italia
               
               
                  6 956 797,00
               
               
                  3 478 398,50
               
            
                  Cipru
               
               
                  575 033,00
               
               
                  287 516,50
               
            
                  Letonia
               
               
                  318 109,00
               
               
                  159 054,50
               
            
                  Lituania
               
               
                  219 792,00
               
               
                  109 896,00
               
            
                  Malta
               
               
                  600 263,00
               
               
                  300 131,50
               
            
                  Polonia
               
               
                  1 141 259,00
               
               
                  570 629,50
               
            
                  Portugalia
               
               
                  3 476 673,00
               
               
                  1 738 336,50
               
            
                  România
               
               
                  584 788,00
               
               
                  292 394,00
               
            
                  Slovenia
               
               
                  211 015,00
               
               
                  105 507,50
               
            
                  Finlanda
               
               
                  1 595 842,00
               
               
                  797 921,00
               
            
                  TOTAL
               
               
                  57 230 242,00
               
               
                  28 615 121,00